Puravitsa

Puravitsa (ka Suurõ-Puravitsa, vene Буравцы) on küla Venemaal Pihkva oblastis Petseri rajoonis Petseri linnaasunduses. Asub Petserist 4 km ida pool.

Küla kuulub Saurova nulka.

Küla kuulus aastatel 1920–1944 Eesti Vabariigi Petseri maakonda Petseri valda ja liideti 1944 Vene NFSV-ga. 2005. aastani kuulus Petseri valda. 

Küla kuulus 18. sajandil Taeluva kogudusse ja 19. sajandi keskel Petseri kogudusse.

Puravitsas oli 2000. aastal umbes 20 elanikku.Административно-территориальное деление Псковской области (1917—2000 гг.)

Nimi Puravitsa võib olla setu algupära liitsõna sõnadest pura ('rauapuru', 'purikas', vrd ka purass – 'peitel' ja purak(as) – 'suur tükk') + vitsa. Vene algupära puhul võib aluseks olla sõna бор ('mets').

 Viited 

Kategooria:Setumaa külad
Kategooria:Petseri rajooni külad